
Република Србија
Општина Аранђеловац
Општинска управа
[bookmark: _GoBack]Број: 111-117/2026-01-4
Датум: 12.11.2026. године

Датум оглашавања: 12.11.2026. године

Датум истека рока за пријављивање: 20.11.2026. године

На основу чл. 4. и 83. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018, 114/2021 и 92/2023) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23) оглашава се:
ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ
МЕСТА СЛУЖБЕНИКА У ОПШТИНСКОЈ УПРАВИ ОПШТИНЕ АРАНЂЕЛОВАЦ
I Орган у коме се радна места попуњавају:
Општинска управа Општине Аранђеловац, Венац Слободе број 10
II Радно место које се попуњава:
1. Послови просветног инспектора, у звању саветник – 2 извршилац
Опис послова:  Врши инспекцијски надзор над применом закона, других прописа и општих аката којима се уређује рад установа образовања и васпитања, осим контроле која се односи на стручно-педагошку проверу рада установе; врши контролу испуњености прописаних услова за почетак рада установе и проширење делатности; предузима мере ради остваривања и заштите права и обавеза деце, ученика, родитеља, односно других законских заступника, наставника, васпитача, стручних сарадника и директора; контролише примену прописа којима се уређује заштита од дискриминације, насиља, злостављања и занемаривања у установама; контролише поступак уписа и поништава упис у школу ако је извршен супротно закону; контролише испуњеност прописаних услова за спровођење испита; врши преглед прописаних евиденција које води установа и утврђује чињенице у поступку поништавања јавних исправа које издаје школа; спроводи редовне, ванредне и контролне инспекцијске надзоре; сачињава записнике о извршеном инспекцијском надзору и налаже отклањање утврђених неправилности и недостатака; доноси решења којима наређује извршење наложених мера и забрањује спровођење радњи у установи које су супротне закону; подноси пријаве надлежним органима за учињена кривична дела и привредне преступе, односно захтеве за покретање прекршајног поступка; обавештава друге надлежне органе о потреби предузимања мера из њихове надлежности; поступа по представкама и пријавама из области просветне инспекције; користи јединствени информациони систем за инспекције „еИнспектор“, уноси, обрађује и ажурира податке о спроведеним инспекцијским надзорима, предузетим мерама и другим активностима из своје надлежности; води управни поступак и доноси управне акте из своје надлежности; припрема планове инспекцијског надзора, информације, анализе и извештаје о раду; сарађује са надлежним министарством и другим органима и организацијама; обавља и друге послове из делокруга радног места по налогу руководиоца Одељења и начелника Општинске управе, у складу са законом.
2. Услови: Стечено високо образовање на студијама другог степена (мастер академске студије, мастер струковне студије и специјалистичке академске студије), по пропису који уређује високо образовање, почев од 10. септембра 2005. године, односно на основним студијама у трајању од најмање четири године, по пропису који је уређивао високо образовање до 10. септембра 2005. године, најмање 5 година радног искуства у струци, положен државни стручни испит и испит за инспектора, као и потребне компетенције за рад на радном месту.. 

III Место и адреса рада:
Аранђеловац, Венац Слободе број 10
IV Право учешћа на интерном конкурсу:
На интерном конкурсу могу да учествују службеници и намештеници запослени на неодређено време у Општинској управи општине Аранђеловац.
Право учешћа на интерном конкурсу имају службеници у истом звању или службеници који испуњавају услове за напредовање у звање у које је разврстано радно место које се попуњава.
V Пријава на интерни конкурс врши се на прописаном обрасцу пријаве
Образац пријаве на овај конкурс доступан је у Одељењу за општу управу и заједничке послове, канцеларија број 17.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве и то на имејл адресу коју је навео у пријави.
VI Рок за подношење пријаве
Рок за подношење пријаве на интерни конкурс је 8 дана и почиње да тече од 12.11.2026. године и истиче 20.11.2026. године.
VII Адреса на коју се подноси пријава за интерни конкурс:
Општинска управа Општине Аранђеловац, Венац Слободе 10, са назнаком: „За интерни конкурс“
VIII Докази који се достављају током изборног поступка
Докази које прилажу кандидати који су успешно прошли фазе изборног поступка, пре интервјуа са конкурсном комисијом:
1. Оригинал или оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном стручном испиту за рад у државним органима или доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.
Рок за подношење доказа: кандидати који су успешно прошли фазу изборног поступка, пре завршног интервјуа са конкурсном комисијом позивају се да у року од пет радних дана од дана пријема обавештења доставе доказе који се прилажу у конкурсном поступку.
Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.
Докази се достављају на адресу која буде наведена у обавештењу.
IX Место, дан и време када ће се спровести изборни поступак:
Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о интерном конкурсу, на основу података наведених у обрасцу пријаве на конкурс, изборни поступак ће се спровести почев од 24.11.2026. године.
Провера компетенција и завршни разговор са кандидатом ће се обавити у згради Општинске управе општине Аранђеловац, Венац Слободе број 10.
Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или електронске адресе), које наведу у својим обрасцима пријава.
X Лице које је задужено за давање обавештења о интерном конкурсу: Ања Радовић, телефон: 064/82 76 496.
Напомене:
Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
Објавити на: сајту општине Аранђеловац, као и огласној табли Општинске управе општине Аранђеловац, Венац Слободе 10.
В.д. начелника Општинске управе
Негослав Петронијевић, дипл. правник, с.р.

